夏日雨過
作者：王炎
朝代：宋

paragraphs: 雲潤日杲杲，渠澀泉泠泠。
羣山曉過雨，一沐千髻青。
岸巾納微凉，庭戶留餘清。
喬木俯佳色，野卉含幽馨。
昔來挽枯條，今來見欣榮。
榮枯亦何有，對此難爲情。
長年心事多，撫髀只自驚。
冰炭交中腸，吾生安得寧。
好風吹我裳，頗覺耳目醒。
暇日可少憇，安用心營營。
高卧綠陰底，玄蟬相對鳴。